REGULAMENTUL (CE) NR. 87/2007 AL COMISIEI
din 29 ianuarie 2007
de stabilire a măsurii în care se poate da curs cererilor de licențe de import depuse în luna ianuarie 2007 pentru tineretul mascul din specia bovine destinat îngrășării în cadrul unui contingent tarifar prevăzut de Regulamentul (CE) nr. 800/2006
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1254/1999 al Consiliului din 17 mai 1999 privind organizarea comună a piețelor în sectorul cărnii de vită și mânzat (1),
având în vedere Regulamentul (CE) nr. 800/2006 al Comisiei din 30 mai 2006 privind deschiderea și gestionarea unui contingent tarifar pentru importul de tineret mascul din specia bovine destinat îngrășării (între 1 iulie 2006 și 30 iunie 2007) (2), în special articolul 1 alineatul (4) și articolul 4,
întrucât:
Articolul 1 alineatul (3) din Regulamentul (CE) nr. 800/2006 stabilește cantitatea de tineret mascul din specia bovine care poate fi importată în condiții speciale în perioada 1 iulie 2006-30 iunie 2007. Cantitățile pentru care au fost solicitate licențe de import permit onorarea integrală a cererilor formulate,
ADOPTĂ PREZENTUL REGULAMENT:
Articolul 1
Fiecare cerere de licență de import, depusă în luna ianuarie 2007 în conformitate cu articolul 3 alineatul (3) din Regulamentul (CE) nr. 800/2006, este acceptată integral.
Articolul 2
Prezentul regulament intră în vigoare la 30 ianuarie 2007.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 29 ianuarie 2007.